CELEX: C2006/190/08
Language: da
Date: 2006-08-12 00:00:00
Title: Sag C-28/05: Domstolens dom (Tredje Afdeling) af 15. juni 2006 — G.J. Dokter, Maatschap Van den Top, Boekhout mod Minister van Landbouw, Natuur en Voedselkwaliteit (anmodning om præjudiciel afgørelse fra College van Beroep voor het bedrijfsleven — Nederlandene) (Landbrug — bekæmpelse af mund- og klovesyge — direktiv 85/511/EØF — direktiv 90/425/EØF — undersøgelse med henblik på at påvise mund- og klovesyge fra et laboratorium, som ikke er nævnt i bilaget til direktiv 85/511/EØF — de nationale myndigheders skønsbeføjelser — proportionalitetsprincippet — kontradiktionsprincippet)

12.8.2006   
            
            
               DA
            
            
               Den Europæiske Unions Tidende
            
            
               C 190/5
            
         Domstolens dom (Tredje Afdeling) af 15. juni 2006 — G.J. Dokter, Maatschap Van den Top, Boekhout mod Minister van Landbouw, Natuur en Voedselkwaliteit (anmodning om præjudiciel afgørelse fra College van Beroep voor het bedrijfsleven — Nederlandene)
   (Sag C-28/05) (1)
   
   (Landbrug - bekæmpelse af mund- og klovesyge - direktiv 85/511/EØF - direktiv 90/425/EØF - undersøgelse med henblik på at påvise mund- og klovesyge fra et laboratorium, som ikke er nævnt i bilaget til direktiv 85/511/EØF - de nationale myndigheders skønsbeføjelser - proportionalitetsprincippet - kontradiktionsprincippet)
   (2006/C 190/08)
   Processprog: nederlandsk
   Den forelæggende ret
   College van Beroep voor het bedrijfsleven
   Parter i hovedsagen
   
      Sagsøgere: G.J. Dokter, Maatschap Van den Top, Boekhout
   
      Sagsøgte: Minister van Landbouw, Natuur en Voedselkwaliteit
   Sagens genstand
   Anmodning om præjudiciel afgørelse — College van Beroep voor het bedrijfsleven — fortolkning af Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge (EFT L 315, s. 11) — artikel 11, stk. 1, første led, artikel 13, stk. 1, andet led, og bilag B — direkte virkning — laboratorium ikke nævnt i bilag B — de nationale myndigheders skønsmargen
   Konklusion
   
               1)
            
            
               Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge, som ændret ved Rådets direktiv 90/423/EØF af 26. juni 1990, skal fortolkes således, at når ændringer i oplysningerne vedrørende et laboratorium nævnt i bilag B ikke er blevet indført heri efter fremgangsmåden i direktivets artikel 17, har disse til følge, at laboratoriet kun mister sin status som laboratorium, der er opført i bilaget, såfremt ændringerne kan have indvirkning på laboratoriets sikkerhed for så vidt angår risikoen for spredning af virusset under laboratoriets undersøgelser, og såfremt de således forhøjer risikoen for kontaminering af lokale modtagelige dyr. Direktiv 85/511 er ikke til hinder for, at en medlemsstat træffer de foranstaltninger til bekæmpelse af mund- og klovesyge, som fremgår af artikel 10, stk. 1, i Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked, på grundlag af resultatet af en undersøgelse foretaget af et laboratorium, som ikke er anført i bilag B til direktiv 85/511.
            
         
               2)
            
            
               Den kompetente myndighed er forpligtet til at følge op på resultater af undersøgelser foretaget af et laboratorium, som har status som laboratorium, der er opført i bilag B til direktiv 85/511, og i princippet træffe de foranstaltninger, der er fastsat i direktivet, eller enhver anden passende foranstaltning, henset til nødvendigheden af en hurtig og effektiv bekæmpelse af mund- og klovesyge. Den kompetente myndighed er selv forpligtet til at tage resultater fra et laboratorium, som ikke har denne status, i betragtning med henblik på i givet fald at vedtage de passende foranstaltninger, som er fastsat i fællesskabsreglerne. Da sådanne laboratorier imidlertid ikke nødvendigvis giver samme garantier med hensyn til troværdigheden som et laboratorium, der er opført i bilag B, skal den kompetente myndighed undersøge resultatets troværdighed, før den træffer de passende foranstaltninger. Den kompetente myndighed kan under alle omstændigheder alene træffe foranstaltninger i overensstemmelse med almindelige fællesskabsretlige principper, såsom bl.a. proportionalitetsprincippet og de grundlæggende rettigheder.
            
         
      (1)  EUT C 93 af 16.4.2005.